Chelsi Smith

**Chelsi Mariam Pearl Smith**, ezagunagoa **Chelsi Smith** izenez (Redwood City, Kalifornia, 1973ko abuztuaren 23a - Los Angeles, Kalifornia, 2018ko irailaren 8a) estatubatuar aktorea, abeslaria, modeloa izan zen. 1995ean Miss AEB eta Miss Unibertso edertasun-lehiaketak irabazi zituen.

## Biografia 
Smith Kalifornia estatuko Redwood Cityn jaio zen. Bi urte zituela, gurasoak, Craig Smith —mantentze gizon afroamerikarra — eta Trimble Denise —idazkaria—, banandu egin ziren. Harrezkeroztik, aitaren aldeko gurasoek hartu zuten haren zaintzaren ardura, Barney eta Jeannette aitona-amonak.

Smith eta bere aitona-amona arduradunak Kingwoodera (Texas) joan ziren, zazpi urte zituela, eta hantxe dibortziatu ziren. Beraz, Chelsi bananduen etxe bereizi batean hazi zen, eta Deer Park High Schoolera joan zen, Deer Parken (Texas). Miss AEB edertasun lehiaketa irabazi aurretik, San Jacinto Junior Collegen ikasi zuen.

## Edertasun erregina 
### Miss Texas 
Smith 1994an lehian aritu zen lehen edertasun-lehiaketa garrantzitsuan, Miss Texasen (1994) erdifinalista izan zenean, Texasko Miss Hego-ekialde gisa. Hurrengo urtean, Miss Texasen (1995), Miss Galveston izan zen berriro, titulua eta Miss Simpatiaren saria ere irabazita. Smith izan zen lehiaketa horren historiako lehen erregina afroondorengoa.

### Miss AEB 
Smith Miss AEBn lehiatu zen, South Padre Island-en, (Texas), 1995eko otsailaren 10ean. Miss Misuri AEBko Britt Boyse izan zen bere gelakidea. Finalaren ospakizunean, Chelsi epaileen artean gogokoena bihurtu zen, hasierako lehiaketan batez besteko puntuaziorik altuena lortu baitzuen; lehena  sartu zen finalerdietan, eta, jarraian, bere estatuko finalerdietan sartzen zen laugarren emakumea bihurtu zen, laugarrena jarraian, gainera. Bainujantziarekin eta elkarrizketarekin pasatu zen. Erdifinalisten artean puntuazio altuenak lortu zituen, eta, hala, lehen postuan, sei onenak aurreratu zituen. Lider ukaezina izanik, erdifinalista bihurtu zen eta lehenengo seietatik lehen postuan aurrera egin zuen. Hurrengo bi gaitasun-txandak: sei epaile nagusien galderak —Top 6— eta hiru onenen azken galdera. Berari galdetu zitzaionean —aholkulari gisa— nola aldatuko lukeen lehen damaren irudia kontsulta baterako eskatuz gero, Smithek hauxe erantzun zuen:«Bere irudia ez aldatzeko esango nioke, benetan. Sinetsi egiten dut nor naizen, eta gaur gauean 50 emakume ikusi ditut nor diren irmoki sinesten dutenak, eta benetan uste dut bera, bera ez balitz hain urrutira ez zatekeela iritsiko, beraz, benetan uste dut bera den bezalakoa mantendu beharko litzatekeela.»                                                                                       Chelsi Smith

Haren erantzunak hunkitu egin zituen epaileak, eta beste behin ere kalifikazio altuenak, koroa, sariak eta izen ona eman zizkion. Miss AEB titulua lortu zuen bere estatuko zazpigarren emakumea bihurtu zen, eta Miss Congeniality saria ere irabazi zuen, estatuko desfilean egin zuen bezala. Sari hori irabazi zuen Miss AEB eta Miss Texas AEBren irabazle bakarra izan zen.

Koroatu ondoren, Smith lehiakide ezaguna izan zen telebistako *Wheel of Fortune* joko saioan eta People's Choice sarien aurkezlea.

### Miss Unibertso 1995 
Miss AEB izan ondoren, Smith Windhoekera (Namibia) joan zen, 1995eko maiatzaren 12an Windhoek Country Club-en egindako Miss Unibertso ekitaldian lehiatzera. Puntuazio onena lortu zuen berriro atariko gaitasunean, eta lehen hamarretan jarri zen. Azken lehiaketan, puntuazio altuena izan zuen bainu-jantzian, hirugarren postua elkarrizketan eta zazpigarrena gaueko jantzian, eta lehiakideen tokirik gorenean egon zen, oro har.

Beste behin ere, Smith azken txandako hiru lehiakideen artean geratu zen, eta titulua irabazi zuen. Miss Unibertso edertasun lehiaketa irabazi zuen seigarren estatubatuarra izan zen, eta bigarren beltza.

## Bizitza pertsonala 
Miss Unibertso erreginaldiaren ondoren, Smith Kelly Blair fitness-entrenatzailearekin ezkondu zen, eta Los Angelesera joan zen bizitzera. Gero dibortziatu egin ziren. Smith 45 urte zituela hil zen, 2018ko irailaren 8an, gibeleko minbiziaren ondorioz.

## Filmografia 
### Filmak 
### Telesailak 
## Erreferentziak 
## Kanpo estekak